b'\n_START_ARTICLE_\nParlamento kalva\n_START_SECTION_\nIstorija\n_START_PARAGRAPH_\nXVIII ir XIX a. prad\xc5\xbeioje tai buvo karin\xc4\x97s baz\xc4\x97s vieta. Teritorijos pl\xc4\x97tra \xc4\xaf vyriausyb\xc4\x97s teritorij\xc4\x85 prasid\xc4\x97jo 1859 m., kai karalien\xc4\x97 Viktorija pasirinko Otav\xc4\x85 brit\xc5\xb3 valdomos kolonijos Kanados provincijos sostine. \xc5\xa0ioje vietoje buvo statomi ir pl\xc4\x97t\xc4\x97si Parlamento ir \xc4\xafvairi\xc5\xb3 departament\xc5\xb3 pastatai. 1916 m. \xc4\xafvyk\xc4\x99s gaisras sunaikino centrin\xc4\xaf pastat\xc4\x85. Parlamento kalvos kompleksas \xc4\xafgijo \xc5\xa1iuolaikin\xc4\xaf vaizd\xc4\x85 1927 m., kai buvo u\xc5\xbebaigtos Taikos bok\xc5\xa1to statybos. 2002 m. visuose komplekso pastatuose prad\xc4\x97ti vykdyti $1 mlrd. vert\xc4\x97s renovacijos darbai, kuriuos tikimasi u\xc5\xbebaigti iki 2028 m.\n_START_SECTION_\nArchitekt\xc5\xabra\n_START_PARAGRAPH_\n\xc5\xa0onuose prie centrinio pastato (bloko) pristatyti rytinis ir vakarinis blokai, i\xc5\xa1kil\xc4\x99 1859-1895 m. laikotarpyje. Taikos bok\xc5\xa1tas yra pats auk\xc5\xa1\xc4\x8diausias parlamentinio komplekso statinys. Tai paminklas atminti kanadie\xc4\x8diams, \xc5\xbeuvusiems Europos m\xc5\xab\xc5\xa1iuose per Pirm\xc4\x85j\xc4\xaf pasaulin\xc4\xaf kar\xc4\x85. Jis pastatytas vietoje gaisro sunaikinto Viktorijos bok\xc5\xa1to._NEWLINE_Did\xc5\xbeiausia i\xc5\xa1 vis\xc5\xb3 Parlamento patalp\xc5\xb3 yra Konfederacijos sal\xc4\x97 arba Dviej\xc5\xb3 \xc5\xa1imt\xc5\xb3 sal\xc4\x97. Parlamento memorialiniuose r\xc5\xabmuose ant specialaus pjedestalo pad\xc4\x97toje didel\xc4\x97je atminimo knygoje sura\xc5\xa1yti vardai vis\xc5\xb3 kanadie\xc4\x8di\xc5\xb3, kurie \xc5\xbeuvo Europoje per abu pasaulinius karus.'